钦定古今图书集成/明伦汇编/氏族典/第381卷 > 《廖用贤尚友录》 > 李尤〈李胜〉
## 钦定古今图书集成/明伦汇编/氏族典/第381卷 > 《廖用贤尚友录》 > 李尤〈李胜〉

按《后汉书李尤传》：“尢字伯仁，广汉雒人。少以文章显。
和帝时，侍中贾逵荐尢有相如、扬雄之风，召诣东观，
受诏作赋，拜兰台令史。安帝时，为谏议大夫，受诏与
谒者仆射刘珍等俱撰《汉记》。后帝废太子为济阴王，
尢上书谏争。顺帝立，迁乐安相。年八十三卒。所著诗
赋、铭诔颂、七叹、哀典凡二十八篇。尤同郡李胜亦有”
文才，为东观郎，著《诗》、诔、颂、论数十篇。